SA man vas in KambodjaBlignaut by die dwelms. Foto: Facebook Die Phnom Penh Post berig Chan Blignaut (26) is op 13 September in hegtenis geneem nadat daar glo 59 sakkies kokaïene in sy maag gevind is. Blignaut is voorgekeer nadat hy op die Phnom Penh-lughawe aangekom het. Volgens die owerhede het die kokaïene sowat 759 gram geweeg. Blignaut het volgens berigte van Brasilië via Dubai na Kambodja gevlieg. Hy is in hegtenis geneem waarna die sakkies uit sy maag verwyder is. Nog ’n Suid-Afrikaner, Jacobus Dawie Botha (30), is op 2 Mei vanjaar tot lewenslange tronkstraf gevonnis in Kambodja nadat hy aan dwelmsmokkelary skuldig bevind is. Volgens berigte is Botha in September 2016 in hegtenis geneem nadat sakkies kokaïene wat sowat 587 gram geweeg het in sy maag gevind is. Botha het tydens sy verhoor erken dat hy sowat 100 sakkies gesluk het voordat hy van Brasilië via Dubai en Bangkok na Kambodja gevlieg het. Volgens Botha was dit sy eerste poging om dwelms in Kambodja in te smokkel.